《竹节亭》
宋代·张璹

结构华亭岁月深，形如竹节俯山阴。规模自壮中山色，基业犹存万古心。

窗外岂无猿鹤唳，檐前时有凤凰吟。夜深神鬼惊闻处，月下谁弹一曲琴。

作者简介：张璹，字全翁，安陆（今属湖北）人。哲宗元祐间苏轼知杭州时，曾有交往。后由京东转运使坐事降通判太平州。六十九岁于京东提刑任致仕。